सर्पदंश से मौत को भी आपदा मानेगी राज्य सरकार : नीतीश
भूकंपरोधीभवनों के लिए विशेष प्रशिक्षण की व्यवस्था होगी। हालांकि इंजीनियर, आर्किटेक्चर, कांट्रेक्टर्स, राजमिस्त्री को भूकंपरोधी बिल्डिंग बनाने का प्रशिक्षण बिपार्ड की जगह आपदा प्रबंधन प्राधिकरण देगा। मुख्यमंत्री नीतीश कुमार ने इस संबंध में आगे की कार्रवाई के लिए कहा है। इसके लिए मुख्य सचिव के स्तर पर संबंधित विभागों की बैठक होगी और फिर आगे विस्तृत कार्ययोजना बनायी जाएगी। उन्होंने कहा कि अब सर्पदंश से मौत को भी आपदा मानेगी सरकार।
मुख्यमंत्री नीतीश कुमार ने आपदा प्रबंधन के लिए प्रशिक्षण और उच्च तकनीक पर खास ध्यान देने के लिए कहा है। उन्होंने भूकंपरोधी भवनों के निर्माण और आपदा से निपटने में क्विक मेडिकल रिस्पांस टीम की ट्रेनिंग पर गंभीरता से काम करने का निर्देश दिया। इसके साथ ही उन्होंने राज्य एवं जिला स्तर पर लाइफ जैकेट, महाजाल, टेंट, बक्सा, बर्तन, नाव, इनफ्लैटेबुल मोटर वोट, टेंट, जीपीएस सेट, इनफ्लैटेबुल इमरजेंसी लाइटिंग सिस्टम, जीवन रक्षक एम्बुलेंस की व्यवस्था समय पर कर लेने की भी ताकीद की है। वे रविवार को 7 सर्कुलर रोड स्थित कैंप कार्यालय में आपदा प्रबंधन विभाग की समीक्षा कर रहे थे। उन्होंने कहा कि आपदा से निपटने के लिए मानव संसाधनों का प्रशिक्षण जरूरी है। लिहाजा, अधिक से अधिक लोगों को प्रशिक्षित करने की योजना पर काम होना चाहिए। उन्होंने आपदा प्रबंधन में उच्च तकनीक के प्रयोग पर भी बल दिया।
अगले वर्ष 8 एवं 9 जनवरी को विशेष रोड मैप फाॅर डीआरआर के प्रारूप को अंतिम रूप देने के लिए आपदा प्रबंधन विभाग एक कार्यशाला का आयोजन कर रहा है, जिसमें राष्ट्रीय स्तर के विशेषज्ञों की भागीदारी होगी। मुख्यमंत्री इसका उद्घाटन करेंगे।
जारीरहेगा स्कूली बच्चों का प्रशिक्षण
सीएमने स्कूली बच्चों को आपदा प्रबंधन का प्रशिक्षण जारी रखने का भी निर्देश दिया। उन्होंने कहा कि पंचायत स्तर पर भी लोगों को चयनित कर प्रशिक्षण दिया जाए, ताकि ये लोग मास्टर ट्रेनर बनकर गांव के लोगों को प्रशिक्षित करें।
बैठक में ये थे मौजूद
बैठकमें आपदा प्रबंधन मंत्री चंद्रशेखर, मुख्य सचिव अंजनी कुमार सिंह, डीजीपी पी.के. ठाकुर, विकास आयुक्त शिशिर सिन्हा, आपदा प्रबंधन के प्रधान सचिव व्यासजी, मुख्यमंत्री के सचिव चंचल कुमार अतीश चन्द्रा, मुख्यमंत्री के विशेष कार्य पदाधिकारी गोपाल सिंह।
करेंगे प्रशिक्षित
सीएमने कहा कि आपदा से निपटने में क्विक मेडिकल रिस्पांस टीम के ऊपर बड़ी जिम्मेवारी होती है। ऐसे में उन्हें बेहतर ढंग से प्रशिक्षित किया जाएगा। इसमें रहने वाले डॉक्टरों और पुलिस पदाधिकारियों के लिए मानक तैयार किए जाएंगे। इससे उनके तबादले से आपदा प्रबंधन पर कोई प्रभाव नहीं पड़ेगा। आपदा प्रबंधन कीट इन अधिकारियों को दिए जाते हैं, उनकी नियमित जांच हो तथा उन्हें पीएचसी एवं थाना में रखा जाए।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva